Ettepanek Nõukogu määrus millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine /* KOM/2008/0232 lõplik */





[pic] | EUROOPA ÜHENDUSTE KOMISJON | Brüssel 30.4.2008 KOM(2008)232 lõplik Ettepanek NÕUKOGU MÄÄRUS millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine (komisjoni esitatud) SELETUSKIRI ETTEPANEKU TAUST Ettepaneku põhjused ja eesmärgid Teatavate autonoomsete ühenduse tariifikvootide kvoodimahust ei piisa ühenduse tööstuse vajaduste rahuldamiseks käesoleval kvoodi kehtivusajal. Vastuseks mitmete liikmesriikide taotlustele kaalus komisjon koos asjaomaste valitsuste ekspertidega, kas avada teatavaid tööstustooteid hõlmavad kvoodid või neid suurendada või pikendada. Üldine taust Nõukogu võttis 20. detsembril 1996. aastal vastu määruse (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine, et ühenduse nõudlust kõnealuste toodete järele saaks täita kõige soodsamatel tingimustel. Seetõttu tuleks vajalikele kogustele avada uued ühenduse tariifikvoodid tollimaksu nullmääraga, häirimata seejuures kõnealuste toodete turgusid. Tollitariifistiku majandusküsimuste töörühma koosolekul peetud arutelud näitasid, et liikmesriigid on nõus avama kvoodid määruse ettepanekuga hõlmatud toodetele või neid kvoote suurendama, häirimata seejuures nende toodete turgusid. Ettepaneku valdkonnas kehtivad õigusnormid Määrus (EÜ) nr 2505/96 (EÜT L 345, 31.12.1996, lk 1), mida on viimati muudetud määrusega (EÜ) nr 1526/2007 (ELT L 349, 31.12.2007, lk 1). Kooskõla Euroopa Liidu muude tegevuspõhimõtete ja eesmärkidega Ettepanek on kooskõlas põllumajandus-, kaubandus-, ettevõtlus-, arengu- ja välispoliitikaga. Eelkõige ei rakendata käesolevat ettepanekut ELiga sooduskaubanduslepingud (nt üldine soodustuste süsteem, AKV süsteem, Lääne-Balkani kandidaatriigid või potentsiaalsed kanditaatriigid) sõlminud riikide arvelt. KONSULTEERIMINE HUVITATUD ISIKUTEGA JA MÕJU HINDAMINE Konsulteerimine sidusrühmadega Konsultatsioonimeetodid, peamised sihtvaldkonnad ja vastajate üldiseloomustus Konsulteeriti tollitariifistiku majandusküsimuste töörühmaga, kes esindab kõigi liikmesriikide tootmisharusid. Vastuste kokkuvõte ja arvessevõtmine Kõik loetletud kvoodid on töörühmas saavutatud kokkuleppe tulemus. Eksperdiarvamuste kogumine ja kasutamine Asjaomased teadus-/ekspertiisivaldkonnad Eksperdid, kes esindavad liikmeriike tollitariifistiku majandusküsimuste töörühmas. Kasutatud metoodika Avalik arutelu Peamised organisatsioonid/eksperdid, kellega konsulteeriti Iga liikmesriigi määratud eksperdid. Kokkuvõte saadud ja kasutatud nõuannetest Võimalikke pöördumatute tagajärgedega tõsiseid ohte ei ole nimetatud. Tollitariifistiku majandusküsimuste töörühma kokkulepe. Eksperdiarvamuse avalikustamiseks kasutatud vahendid Ettepaneku avaldamine Mõju hindamine Ei kohaldata. Ettepanek ei kajastu komisjoni 2008. aasta õigusloome- ja töökavas. ETTEPANEKU ÕIGUSLIK KÜLG Kavandatud meetmete kokkuvõte Nõukogu määrus, millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine. Õiguslik alus Euroopa Ühenduse asutamislepingu artikkel 26. Subsidiaarsuse põhimõte Subsidiaarsuse põhimõtet ei kohaldata, sest ettepanek tehakse ühenduse ainupädevusse kuuluvas valdkonnas. Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. Meetmed on kooskõlas põhimõtetega, mille eesmärk on lihtsustada menetlusi väliskaubandusega tegelevate ettevõtjate jaoks, ning komisjoni 1998. aasta teatisega ühepoolsete tariifide peatamise ja kvootide kohaldamise kohta (vt EÜT C 128, 25.4.1998, lk 2). Õigusakti valik Kavandatud õigusakt(id): määrus Muud õigusaktid ei oleks asjakohased järgmis(t)el põhjus(t)el. Vastavalt EÜ asutamislepingu artiklile 26 kiidab nõukogu autonoomsete tariifikvootide kohaldamise komisjoni ettepaneku põhjal heaks kvalifitseeritud häälteenamusega. MÕJU EELARVELE Saamata jäävad tollimaksud kogusummas 3 151 603 eurot. LISATEAVE Kehtiva õigusakti muutmine Käesoleva ettepaneku vastuvõtmise tulemusel peab teatavaid õigusakte muutma. Ettepanek NÕUKOGU MÄÄRUS millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 26, võttes arvesse komisjoni ettepanekut[1] ning arvestades järgmist: 1. 20. detsembril 1996 võttis nõukogu vastu määruse (EÜ) nr 2505/96[2]. Ühenduse nõudlus kõnealuses määruses käsitletavate toodete järele tuleks rahuldada kõige soodsamatel tingimustel. Seetõttu tuleks alates 1. juulist 2008 vajalikele kogustele avada uued ühenduse tariifikvoodid tollimaksu nullmääraga, vältides asjaomaste toodete turgude häirimist. 2. Ühenduse viie autonoomse tariifikvoodi määr ei ole ühenduse tööstuse vajaduste tarbeks piisav. Seepärast tuleks kõnealuseid kvoodimäärasid suurendada. 3. Seetõttu tuleks määrust (EÜ) nr 2505/96 vastavalt muuta. 4. Kuna tariifikvoodid peavad jõustuma 1. juulil 2008, tuleks käesolevat määrust kohaldada alates samast kuupäevast ning see peaks jõustuma viivitamata, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2505/96 I lisa muudetakse järgmiselt. 1) Lisatakse käesoleva määruse I lisas sätestatud toodete tariifikvoodid. 2) Tariifikvootide read, mis kannavad järjekorranumbreid 09.2975, 09.2603, 09.2935, 09.2814 ja 09.2620 asendatakse käesoleva määruse II lisas sätestatud ridadega. Artikkel 2 Käesolev määrus jõustub selle Euroopa Liidu Teatajas avaldamise päeval. Käesolevat määrust kohaldatakse alates 1. juulist 2008. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja I LISA Artikli 1 lõikes 1 osutatud kvoodid Jrk nr | CN-kood | TARIC | Kauba kirjeldus | Kvoodi kehtivusaeg | Kvoodi suurus | Kvoodi tollimaksumäär | 09.2767 | ex 2910 90 00 | 80 | Allüülglütsidüüleeter | 1.7.-31.12.2008 | 750 tonni | 0 % | 09.2769 | ex 2917 13 90 | 10 | Dimetüülsebatsaat | 1.7.-31.12.2008 | 650 tonni | 0 % | 09.2977 | 2926 10 00 | Akrüülnitriil | 1.7.-31.12.2008 | 35 000 tonni | 0 % | 09.2763 | ex 8501 40 80 | 30 | Ühefaasiline vahelduvvoolu kommutaatormootor, väljundvõimsusega rohkem kui 750 W ja sisendvõimsusega rohkem kui 1 600 W, kuid mitte üle 2 700 W, välisläbimõõduga rohkem kui 120 mm (±0,2 mm), kuid mitte üle 135 mm (±0,2 mm), nimipöörlemiskiirusega rohkem kui 30 000 pööret minutis, kuid mitte üle 50 000 pöörde minutis, varustatud õhuventilaatoriga, kasutatakse tolmuimejate tootmisel (1) | 1.7. - 31.12.2008 | 1 150 000 ühikut | 0 % | 09.2775 | ex 8504 40 81 | 20 | Vahelduvvoolu-alalisvoolu muundur vedelkristallkuvariga televiisorite tootmiseks (1) | 1.7. - 31.12.2008 | 200 000 ühikut | 0 % | 09.2771 | ex 8504 40 84 | 30 | Toiteplokist eraldi olev trükkplaadil asuv vaheldi väliselektroodiga luminofoorlampide (external electrode fluorescent lamps – EEFL) või külmkatoodluminofoorlampide (cold cathode fluorescent lamps – CCFL) juhtimiseks ja neile vajaliku pinge – mitte üle 1,33 kV – andmiseks taustvalgustusüksuses, kasutatakse LCD-moodulite valmistamiseks (1) | 1.7.-31.12.2008 | 800 000 ühikut | 0 % | (1) | Sellesse alamrubriiki klassifitseerimisel tuleb järgida asjakohastes ühenduse õigusaktides sätestatud tingimusi (vt komisjoni määruse (EMÜ) nr 2454/93 (EÜT L 253, 11.10.1993, lk 1) artikleid 291–300). | II LISA Artikli 1 lõikes 2 osutatud kvoodid Jrk nr | CN-kood | TARIC | Kauba kirjeldus | Kvoodi kehtivusaeg | Kvoodi suurus | Kvoodi tollimaksumäär | 09.2975 | ex 2918 30 00 | 10 | Bensofenoon-3,3':4,4'-tetrakarboksüüldianhüdriid | 1.1.-31.12. | 1 000 tonni | 0 % | 09.2603 | ex 2930 90 85 | 79 | Bis(3-trietoksüsilüülpropüül)tetrasulfiid | 1.1.-31.12. | 9 000 tonni | 0 % | 09.2935 | 3806 10 10 | Värskelt ekstraheeritud õlivaikudest saadud kampol ja vaikhapped | 1.1.-31.12. | 280 000 tonni | 0 % | 09.2814 | ex 3815 90 90 | 76 | Titaandioksiidist ja volframtrioksiidist koosnev katalüsaator | 1.1.-31.12. | 1 600 tonni | 0 % | 09.2620 | ex 8526 91 20 | 20 | Seade GPS süsteemi jaoks, millel on asukoha kindlaksmääramise funktsioon | 1.1.-31.12. | 2 000 000 ühikut | 0 % | FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS Nõukogu määrus, millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine 2. EELARVEREAD: Peatükk ja artikkel: peatükk 1 2, artikkel 1 2 0 Asjaomaseks aastaks eelarves ettenähtud summa: 16 431 900 000 eurot 3. FINANTSMÕJU x( Ettepanekul puudub finantsmõju kuludele, küll aga on sellel järgmine mõju tuludele: (miljonites eurodes ühe kümnendkoha täpsusega) Eelarverida | Tulud[3] | 12-kuuline periood, alates pp/kk/aaaa | [Aasta 2008] | Artikkel 1 2 0 | Mõju omavahenditele | 1.7.2008 | -3,2 | 4. PETTUSEVASTASED MEETMED Tariifikvootide haldamist reguleerivad sätted sisaldavad ka vajalikke meetmeid pettuse ja eeskirjade eiramise ennetamiseks ning kaitseks nende vastu. I LISA Kehtiv alates 1. 7.2008: Toote kirjeldus | Kvoodi suurus (ühikut/tonni) | Eeldatav hind (eurot ühiku kohta/eurot tonni kohta) | Tolli-maksumäär (%) (ühised tollitariifid 2008) | Kvoodi tollimaksumäär (%) | Eeldatav tulude vähenemine (eurodes) | Eeter 09.2767 | 750 tonni | 4 500 | 5,5 | 0 | 185 625 | Sebatsaat 09.2769 | 650 tonni | 2 600 | 6 | 0 | 101 400 | Akrüülnitriil 09.2977 | 35 000 tonni | 900 | 6,5 | 0 | 2 047 500 | Mootor 09.2763 | 1 150 000 ühikut | 4,80 | 2,7 | 0 | 148 419 | Muundur 09.2775 | 200 000 ühikut | 6,66 | 3,3 | 0 | 43 956 | Vaheldi 09.2771 | 800 000 ühikut | 21,72 | 3,3 | 0 | 573 408 | Tulude koguvähenemine: (3 100 308 eurot – 775 077 eurot) = 2 325 231 eurot (neto). II LISA Kehtiv alates 1.7.2008: Toote kirjeldus | Kvoodi suuruse muutus (ühikut/tonni) | Eeldatav hind (eurot ühiku kohta/eurot tonni kohta) | Tolli-maksumäär (%) (ühised tollitariifid 2008) | Kvoodi tollimaksumäär (%) | Eeldatav tulude vähenemine võrreldes eelmise kvoodi kehtivusajaga (eurodes) | Dianhüdriid 09.2975 | + 400 tonni (esialgne suurus: 600 tonni) | 11 135 | 6,5 | 0 | 289 510 | Tetrasulfiid 09.2603 | + 2 500 tonni (esialgne suurus: 6 500 tonni) | 400 | 6,5 | 0 | 65 000 | Kampol 09.2935 | + 80 000 tonni (esialgne suurus: 200 000 tonni) | 32,50 | 5 | 0 | 130 000 | Katalüsaator 09.2814 | + 800 tonni (esialgne suurus: 800 tonni) | 4 500 | 6,5 | 0 | 234 000 | GPS 09.2620 | + 1 000 000 ühikut (esialgne suurus: 1 000 000 ühikut) | 10,36 | 3,7 | 0 | 383 320 | Tulude koguvähenemine võrreldes kvoodi eelmise kehtivusajaga: (1 101 830 eurot – 275 458 eurot) = 826 372 eurot (neto). [1] ELT C […], […], lk […]. [2] EÜT L 345, 31.12.1996, lk 1. Määrust on viimati muudetud määrusega (EÜ) nr 1526/2007 (ELT L 349, 31.12.2007, lk 1). [3] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.